**Obecné zastupiteľstvo Svätý Peter**

**Zápisnica z 10. zasadnutia Obecného zastupiteľstva**

**konaného dňa 27.03.2024**

Prítomní: podľa prezenčnej listiny

Návrhová komisia: Adriana Csíkel, Zsolt Hajabács

Overovatelia zápisnice: Ing. Renáta Téglás Andóová, Viktor Lábsky

Zapisovateľka: Ing. Annamária Hamranová

Program:

1. Otvorenie
2. Voľba návrhovej komisie, overovateľov zápisnice a zapisovateľa
3. Kontrola plnenia uznesení z 9. zasadnutia Obecného zastupiteľstva
4. Písomnosti týkajúce sa zasadnutia Obecného zastupiteľstva
5. Informatívna správa hlavného kontrolóra obce Svätý Peter o kontrole prevodov nehnuteľného majetku obce Svätý Peter za rok 2023
6. Informatívna správa o výsledku kontroly miezd a personalistiky zamestnancov Obecného úradu Svätý Peter za rok 2023
7. Čerpanie a plnenie rozpočtu obce k 31.12.2023
8. Návrh na zmenu rozpočtu obce Svätý Peter za rok 2024
9. Program hospodárskeho rozvoja a sociálneho rozvoja strategicko – plánovacieho regiónu Komárno do roku 2030
10. Informácie zo zasadnutí jednotlivých komisií
11. Návrhy uznesení
12. Interpelácie
13. Aktuálne otázky a diskusia
14. Záver
    1. **Otvorenie**

Zasadnutie Obecného zastupiteľstva otvoril Tibor Hamran, starosta obce, ktorý privítal všetkých prítomných.

Starosta obce poveril vedením zasadnutia Ing. Tihaméra Gyarmatiho, zástupcu starostu obce.

Zástupca starostu obce privítal všetkých prítomných a ďalej viedol zasadnutie Obecného zastupiteľstva.

Ing. T. Gyarmati - všetci poslanci obdržali pozvánku s programom zasadnutia; žiada, aby od najbližšieho zaslania pozvánky na zasadnutie Obecného zastupiteľstva bolo v bode č. 1 doplnené aj schválenie programu Obecným zastupiteľstvom.

Po prečítaní doplneného programu zasadnutia Obecného zastupiteľstva sa spýtal poslancov, či má niekto pripomienky alebo pozmeňujúce návrhy.

Ing. T. Gyarmati – navrhol vynechať z programu programový bod č. 6 s tým, aby predmetný programový bod bol prerokovaný na najbližšom zasadnutí Obecného zastupiteľstva (zvolanie najbližšieho zasadnutia je plánované najneskôr do termínu 15. mája 2024).

Ing. Marta Szoboszlaiová – o výsledku kontroly má hlavná kontrolórka povinnosť informovať poslancov Obecného zastupiteľstva, preto nesúhlasila so zmenou programu.

T. Hamran – navrhol, aby zasadnutie pokračovalo podľa pôvodného programu.

Nakoľko nikto nemal ďalšiu pripomienku ani pozmeňujúci návrh zástupca starostu obce dal na hlasovanie program zasadnutia.

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržalsa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Voľba návrhovej komisie , overovateľov zápisnice a zapisovateľa**

Ing. T. Gyarmati - dal  hlasovať za členov návrhovej komisie:

Adriana Csíkel, Zsolt Hajabács

Hlasovanie poslancov za voľbu návrhovej komisie:

Prítomní: 8 za: 6 proti: 0 zdržal sa: 2

Ing. T. Gyarmati - dal  hlasovať za overovateľov zápisnice:

Ing. Renáta Téglás Andóová, Viktor Lábsky

Hlasovanie poslancov za voľbu overovateľov zápisnice:

Prítomní: 8 za: 6 proti: 0 zdržal sa: 2

Ing. T. Gyarmati - za zapisovateľa zápisnice určil:

Ing. Annamáriu Hamranovú

1. **Kontrola plnenia uznesení z 9. zasadnutia Obecného zastupiteľstva**

Kontrolu plnenia uznesení z 9. zasadnutia Obecného zastupiteľstva prečítala prednostka obecného úradu, Ing. Terézia Horváthová.

Uznesenie č. 164/2024 – splnené Uznesenie č. 168/2024 – splnené

Uznesenie č. 165/2024 – splnené Uznesenie č. 169/2024 – splnené

Uznesenie č. 166/2024 – splnené Uznesenie č. 170/2024 – splnené

Uznesenie č. 167/2024 – nesplnené

Ing. T. Gyarmati sa spýtal, či má niekto otázku ku kontrole plnenia uznesení z 9. zasadnutia Obecného zastupiteľstva. Nakoľko nikto nemal otázky, prečítal navrhované uznesenie č. 1/2024.

**Navrhované uznesenie č. 1/2024**

**Obecné zastupiteľstvo vo Svätom Petre**

**berie na vedomie**

kontrolu plnenia uznesení z 9. zasadnutia Obecného zastupiteľstva

Ing. T. Gyarmati – dal hlasovať za navrhované uznesenie č. 1/2024.

Uznesenie č. 171/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržalsa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Písomnosti týkajúce sa zasadnutia Obecného zastupiteľstva**

Ing. T. Gyarmati **–** všetci poslanci Obecného zastupiteľstva obdržali písomnosti týkajúce sa zasadnutia Obecného zastupiteľstva, ktoré sa prejednávali na jednotlivých zasadnutiach komisií, vrátane aj tých písomností, ktoré do termínu zasadnutia Obecného zastupiteľstva neboli prerokované na jednotlivých zasadnutiach komisií.

Ing. T. Gyarmati – sa spýtal, či má niekto otázky/pripomienky.

Otázky ani pripomienky zo strany poslancov neboli.

1. **Informatívna správa hlavného kontrolóra obce Svätý Peter o kontrole prevodov nehnuteľného majetku obce Svätý Peter za rok 2023**

Všetci poslanci Obecného zastupiteľstva obdržali správu hlavného kontrolóra obce Svätý Peter o kontrole prevodov nehnuteľného majetku obce Svätý Peter za rok 2023.

Informatívna správa hlavného kontrolóra obce Svätý Peter o kontrole prevodov nehnuteľného majetku obce Svätý Peter za rok 2023 je prílohou tejto zápisnice.

Ing. T. Gyarmati poprosil hlavnú kontrolórku obce, Ing. Martu Szoboszlaiovú, aby v krátkosti informovala poslancov Obecného zastupiteľstva o výsledku kontrolnej činnosti.

Ing. M. Szoboszlaiová – po doplnení zákona o obecnom zriadení (s účinnosťou od 01.11.2023) hlavný kontrolór je povinný vykonať za predchádzajúci kalendárny rok kontrolu prevodov nehnuteľného majetku obce, ktorého všeobecná hodnota prevýšila 20.000,00 €, a to do 60 dní od uplynutia kalendárneho roka. Počas kontroly bolo zistené, že obec Svätý Peter realizovala v roku 2023 celkom 20 prevodov nehnuteľného majetku. Ani v jednom prípade nebola kúpna cena nižšia ako stanovená všeobecná hodnota predaného majetku a všeobecná hodnota je vyššia ako účtovná hodnota prevedeného majetku (účtovná hodnota prevedeného majetku bola celkom 9.539,30 €, všeobecná hodnota tohto majetku bola stanovená vo výške 37.718,29 € a prevodom tohto nehnuteľného majetku získala obec celkovú predajnú cenu vo výške 37.718,29 €).

Obec Svätý Peter v roku 2023 nerealizovala prevod majetku, ktorého všeobecná hodnota prevýšila 20.000,00 €; obec postupovala v súlade s platnou legislatívou a s týmito prevodmi obec nenakladala nehospodárne.

Ing. T. Gyarmati sa spýtal, či má niekto otázky/pripomienky k predloženému materiálu.

Ing. T. Gyarmati prečítal navrhované uznesenie č. 2/2024.

**Navrhované uznesenie č. 2/2024**

**Obecné zastupiteľstvo vo Svätom Petre**

**A/ berie na vedomie**

informatívnu správu hlavného kontrolóra obce Svätý Peter o kontrole prevodov nehnuteľného majetku obce Svätý Peter za rok 2023

**B/ ukladá**

zverejniť výsledky tejto kontroly do 30 dní po predložení správy o výsledkoch kontroly obecnému zastupiteľstvu na svojej úradnej tabuli a na webovom sídle obce Svätý Peter

Ing. T. Gyarmati dal hlasovať za navrhované uznesenie č. 2/2024.

Uznesenie č. 172/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržalsa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Informatívna správa o výsledku kontroly miezd a personalistiky zamestnancov Obecného úradu Svätý Peter za rok 2023**

Všetci poslanci Obecného zastupiteľstva obdržali správu hlavného kontrolóra obce Svätý Peter o výsledku kontroly miezd a personalistiky zamestnancov Obecného úradu Svätý Peter za rok 2023.

Informatívna správa o výsledku kontroly miezd a personalistiky zamestnancov Obecného úradu Svätý Peter za rok 2023 je prílohou tejto zápisnice.

Ing. T. Gyarmati poprosil hlavnú kontrolórku obce, Ing. Martu Szoboszlaiovú, aby v krátkosti informovala poslancov Obecného zastupiteľstva o výsledku kontrolnej činnosti.

Ing. M. Szoboszlaiová – predmetom kontroly bola kontrola stavu, evidencie personálnej a mzdovej agendy zamestnancov obecného úradu.

Kontrolou bolo zistené, že organizačná schéma funkčných miest a pracovných činnosti obce bola od 01.04.2018 zmenená, avšak organizačný poriadok nebol zosúladený so zmenami; pracovný poriadok je neplatný; poriadok odmeňovania nie je vydaný; v pracovných zmluvách neboli zistené nedostatky, ktoré by podstatne menili uzatvorené zmluvné podmienky; v popise pracovných činnosti sa neuvádza najnáročnejšia pracovná činnosť, ktorú má zamestnanec vykonávať v rámci dohodnutého druhu práce v pracovnej zmluve; zamestnávateľ v rozhodnutiach o plate neuvádzal dĺžku započítanej praxe pre účely zaradania zamestnanca do platového stupňa ku dňu účinnosti rozhodnutia s odôvodnením jej úpravy; zamestnávateľ zaradil do 7. platovej triedy jedného zamestnanca, ktorý má iba vysokoškolské vzdelanie prvého stupňa (v súčasnosti nie je možné, aby zamestnanci, ktorí majú ukončené vysokoškolské vzdelanie prvého stupňa, boli zaradení do vyššej platovej triedy ako je 6. platová trieda); zamestnávateľ zaradil do 7. platovej triedy jedného zamestnanca, ktorý vykonáva pracovné činnosti zodpovedajúce zaradeniu do 8. platovej triedy; evidencia dohôd bola predložená, postup podľa zákonníka práce je dodržaný; čerpanie dovoleniek a iné prerušenie pracovnej doby boli vo všetkých prípadoch doložené požadovanými dokladmi.

Na základe uvedených kontrolných zistení hlavná kontrolórka odporučila opatrenia na nápravu zistených nedostatkov. Niektoré nedostatky boli zamestnávateľom v priebehu kontroly vo väčšine prípadov odstránené. Obec je povinná v lehote do 31.12.2024 predložiť písomný zoznam splnených opatrení prijatých na nápravu zistených nedostatkov a na odstránenie príčin ich vzniku.

Ing. T. Gyarmati sa spýtal, či má niekto otázky/pripomienky k predloženému materiálu.

Ing. T. Gyarmati – navrhol, aby v súvislosti s vykonanou kontrolou nebolo schválené uznesenie.

Ing. M. Szoboszlaiová – po ukončení kontrolnej činnosti hlavná kontrolórka má povinnosť informovať poslancov o výsledku kontroly, hlavná kontrolórka navrhla brať na vedomie správu.

Ing. T. Gyarmati – navrhol prekonzultovať správu v rámci obecného úradu v prítomnosti prednostky a starostu obce.

Zsolt Hajabács – hlavná kontrolórka splnila svoje povinnosti; vypracovala správu, v ktorej odporučila opatrenia na nápravu nedostatkov, súhlasí so schválením uznesenia “na vedomie”.

Ing. Renáta Téglás Andóová – kontrola bola vykonaná, správa bola vyhotovená, súhlasí so schválením uznesenia “na vedomie”.

Tibor Hamran – nedostatky budú odstránené do 31.12.2024, poslancom odporúča schválenie uznesenia.

Ing. Renáta Téglás Andóová – či máte obavy, že po schválení uznesenia sa nedostatky nebudú odstránené, riešené?

Ing. T. Gyarmati – v správe chýbajú veci, ktoré mohli byť odstránené a ktoré ešte neboli odstránené a majú finančný dopad na rozpočet obce.

Ing. M. Szoboszlaiová – obsah správy bol prejednaný so starostom a prednostkou obce; dňom prejednania bola kontrola ukončená; svoju zákonnú povinnosť splnila; nesúhlasí s neschválením uznesenia.

Ing. T. Gyarmati prečítal navrhované uznesenie č. 3/2024.

**Navrhované uznesenie č. 3/2024**

**Obecné zastupiteľstvo vo Svätom Petre**

**berie na vedomie**

informatívnu správu hlavného kontrolóra obce Svätý Peter o výsledku kontroly miezd a personalistiky zamestnancov Obecného úradu Svätý Peter za rok 2023

Ing. T. Gyarmati dal hlasovať za navrhované uznesenie č. 3/2024.

Uznesenie č. 173/2024

Hlasovanie:

|  |  |  |
| --- | --- | --- |
| Za: | 7 | Adriana Csíkel, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 1 | Ing. Tihamér Gyarmati |
| Neprítomný: | 1 | Ing. Ján Majtán |
| Nehlasovali: | 0 |  |

1. **Čerpanie a plnenie rozpočtu obce k 31.12.2023**

Všetci poslanci Obecného zastupiteľstva obdržali čerpanie a plnenie rozpočtu obce k 31.12.2023. Čerpanie a plnenie rozpočtu obce k 31.12.2023 je prílohou tejto zápisnice.

Ing. T. Horváthová – informovala poslancov o hospodárení obce k 31.12.2023, s predbežným prebytkom vo výške 64.141,32 € (z toho budú vylučovať zostatky dotácií k 31.12.2023), o stave na bankových účtoch k 31.12.2023 (v porovnaní so stavom na začiatku roka je stav nižší, s tým súvisí to, že obec čerpala z rezervného fondu), celkové pohľadávky zrástli a záväzky klesli (v tom je započítané aj to, že minulý rok štát odpustil návratnú finančnú výpomoc poskytnutí počas pandémie COVID-19). Čerpanie rezervného fondu bolo vo výške 110.026,99 €, zostatok je vo výške 204.918,42 €. Bolo potrebné prijať rozpočtové opatrenie vydané starostom obce k 31.12.2023, nakoľko tesne koncom decembra obec dostala dotácie a protiinflačnú výpomoc od štátu.

Ing. T. Gyarmati sa spýtal, či má niekto otázky/pripomienky k predloženému materiálu.

Ing. T. Gyarmati prečítal navrhované uznesenie č. 4/2024.

**Navrhované uznesenie č. 4/2024**

**Obecné zastupiteľstvo vo Svätom Petre**

**A/ berie na vedomie**

rozpočtové opatrenie vydané starostom obce k 31.12.2023

| **Druh** | **Trieda EK** | **Názov** | **Rozpočet po zmene k 31.12.2023 rozpočtovým opatrením OZ\_3/2023 Uzn.147/2023 z 5.12.2023** | **Rozpočet po zmene rozpočtovým opatrením S\_4/2023** | **Rozpočtové opatrenie č. S/4/2023** |
| --- | --- | --- | --- | --- | --- |
| **Príjmy** | | | | | |
| **1** |  | **1-bežný rozpočet** |  |  |  |
|  | 100 | Daňové príjmy | 1 329 474 | 1 340 907 | 11 433 |
|  | 200 | Nedaňové príjmy | 259 398 | 265 852 | 6 454 |
|  | 300 | Granty a transfery | 1 570 397 | 1 661 700 | 91 303 |
| **\*1** |  | **1-bežný rozpočet** | **3 159 269** | **3 268 459** | **109 190** |
| **2** |  | **2-kapitálový rozpočet** |  |  |  |
|  | 200 | Nedaňové príjmy | 48 000 | 48 000 | 0 |
|  | 300 | Granty a transfery | 64 814 | 64 814 | 0 |
| **\*2** |  | **2-kapitálový rozpočet** | **112 814** | **112 814** | **0** |
| **3** |  | **3-finančné operácie** |  |  |  |
|  | 400 | Príjmy z transakcií s finančnými aktívami a finančnými pasívami | 342 048 | 168 699 | -173 349 |
| **\*3** |  | **3-finančné operácie** | **342 048** | **168 699** | **-173 349** |
| **Príjmy spolu** | | | **3 614 131** | **3 549 972** | **-64 159** |
| **Výdaje** | | | | | |
| **1** |  | **1-bežný rozpočet** |  |  |  |
|  | 600 | Bežné výdavky | 1 665 364 | 1 551 732 | -113 632 |
|  | 600 | Bežné výdavky ZŠMŠ SK | 768 474 | 768 737 | 263 |
|  | 600 | Bežné výdavky ZŠMŠ HU | 835 200 | 878 902 | 43 702 |
| **\*1** |  | **1-bežný rozpočet** | **3 269 038** | **3 199 371** | **-69 667** |
| **2** |  | **2-kapitálový rozpočet** |  |  | 0 |
|  | 700 | Kapitálové výdavky | 264 513 | 270 021 | 5 508 |
| **\*2** |  | **2-kapitálový rozpočet** | **264 513** | **270 021** | **5 508** |
| **3** |  | **3-finančné operácie** |  |  |  |
|  | 800 | Výdavky z transakcií s finančnými aktívami a finančnými pasívami | 80 580 | 80 580 | 0 |
| **\*3** |  | **3-finančné operácie** | **80 580** | **80 580** | **0** |
| **Výdavky spolu** | | | **3 614 131** | **3 549 972** | **-64 159** |

**B/ berie na vedomie**

čerpanie a plnenie rozpočtu obce k 31.12.2023

|  |  |  |  |
| --- | --- | --- | --- |
|  | **Skutočnosť k 31.12.2023** | | |
| **Príjmy** | **Výdavky** | **Prebytok /schodok hospodárenia** |
| Bežný rozpočet celkom | 3 231 626,49 | 3 126 774,43 | 104 852,06 |
| Kapitálový rozpočet celkom | 64 810,49 | 168 869,14 | -104 058,65 |
| **Bežný a kapitálový rozpočet** | **3 296 436,98** | **3 295 643,57** | **793,41** |
| Finančné operácie | 144 686,66 | 80 579,75 | 64 106,91 |
| **Celkový rozpočet** | **3 441 123,64** | **3 376 223,32** | **64 900,32** |

Ing. T. Gyarmati dal hlasovať za navrhované uznesenie č. 4/2024.

Uznesenie č. 174/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Návrh na zmenu rozpočtu obce Svätý Peter za rok 2024**

Všetci poslanci Obecného zastupiteľstva obdržali návrhy na zmenu rozpočtu obce Svätý Peter za rok 2024. Návrhy na zmenu rozpočtu obce Svätý Peter za rok 2024 sú prílohou tejto zápisnice.

Ing. T. Gyarmati – na zasadnutí komisie pre rozpočet a správu obecného majetku a školstva boli návrhy na zmenu rozpočtu obce prerokované a pripomienky zapracované (čo prenesieme z minuloročných plánovaných výdavkov do roku 2024; pripomienka p. riaditeľa ZŠ s MŠ Józsefa Kossányiho s vyučovacím jazykom maďarským o navýšenie finančných prostriedkov vo výške 5.373,00 €; dotácie pre miestne organizácie a cirkvi). Navrhujeme schváliť celkovú sumu finančných prostriedkov pre dotácie miestnych organizácií a cirkví a zvolať zasadnutie obecného zastupiteľstva do 15. mája 2024, kde budú schválené presné výšky dotácií pre jednotlivé organizácie na základe návrhu kompetentných komisií.

Ing. T. Gyarmati poprosil účtovníčku obce, Ing. Janu Nemcsicsovú, aby informovala poslancov Obecného zastupiteľstva o jednotlivých návrhov na zmenu rozpočtu obce za rok 2024.

Ing. T. Horváthová – z dôvodu kúpy obecného autobusu navrhujeme zvýšiť rezervný fond v príjmovej časti o ďalších 10.000,00 € (plus výdavky na spätné zrkadlá na autobus, upratovanie).

Ing. T. Gyarmati sa spýtal, či má niekto otázky/pripomienky.

Adriana Csíkel – žiada, aby poslanci boli detailnejšie a vopred informovaní o plánoch rozvoja obce; o plánovaných výdavkoch obce, ktoré majú finančný dopad na rozpočet obce (napr. práce vykonané na území športového areálu).

T. Hamran – niektoré práce sú realizované sponzormi; sú nepredvídané výdavky, ktoré treba hneď riešiť (napr. s vybudovaním kanalizácie na ihrisku položíme aj elektrické káble, aby sme nemuseli znova rozkopávať s cieľom zabezpečiť dodávku silnejšej elektrickej energie pri organizovaní obecného dňa alebo hodov).

Ing. T. Gyarmati – navrhol častejšie neformálne stretnutia s poslancami raz za mesiac v kancelárii starostu.

Ing. R. Téglás Andóová – nedá sa tak rýchlo reagovať na potreby obce; je prakticky nemožné, aby boli poslanci vždy o všetkom včas informovaní.

Ing. T. Gyarmati – je neistota, ako štát bude podporovať samosprávy; z toho dôvodu je ťažké naplánovať dopredu; improvizujeme, čo urobiť z množstva naliehavých prác vzhľadom na tesný rozpočet (napr. verejné obstarávanie na výrobu a montáž vstupných dverí v administratívnej budove, ktoré sa prebiehalo vlani a realizovalo sa až v roku 2024).

Ing. T. Gyarmati sa spýtal, či má niekto otázky/pripomienky.

Ing. T. Gyarmati prečítal navrhované uznesenie č. 5/2024.

**Navrhované uznesenie č. 5/2024**

**Obecné zastupiteľstvo vo Svätom Petre**

**A/ schvaľuje**

zmeny rozpočtu v príjmovej a výdavkovej časti rozpočtu obce na rok 2024 v celkovej výške 245 313,00 €

| **Druh** | **Trieda EK** | **Názov** | **Schválený rozpočet na rok 2024 U.170/2024 z 24.01.2024** | **Navrhovaná zmena rozpočtu** | **Rozpočet po  zmene rozpočtovým opatrením OZ1/2024** |
| --- | --- | --- | --- | --- | --- |
| **Príjmy** | | | | | |
| **1** |  | **1-bežný rozpočet** |  |  |  |
|  | 100 | Daňové príjmy | 1 366 565 | 0 | 1 366 565 |
|  | 200 | Nedaňové príjmy | 256 151 | 13 766 | 269 917 |
|  | 300 | Granty a transfery | 1 486 268 | 172 388 | 1 658 656 |
| **\*1** |  | **1-bežný rozpočet** | **3 108 984** | **186 154** | **3 295 138** |
| **2** |  | **2-kapitálový rozpočet** |  |  |  |
|  | 200 | Nedaňové príjmy | 35 000 | 328 | 35 328 |
|  | 300 | Granty a transfery | 36 900 | 5 000 | 41 900 |
| **\*2** |  | **2-kapitálový rozpočet** | **71 900** | **5 328** | **77 228** |
| **3** |  | **3-finančné operácie** |  |  |  |
|  | 400 | Príjmy z transakcií s finančnými aktívami a finančnými pasívami | 0 | 53 831 | 53 831 |
| **\*3** |  | **3-finančné operácie** | **0** | **53 831** | **53 831** |
| **Príjmy spolu** | | | **3 180 884** | **245 313** | **3 426 197** |
| **Výdaje** | | | | | |
| **1** |  | **1-bežný rozpočet** |  |  |  |
|  | 600 | Bežné výdavky | 1 408 265 | 152 490 | 1 560 755 |
|  | 600 | Bežné výdavky ZŠMŠ SK | 768 474 | -166 | 768 308 |
|  | 600 | Bežné výdavky ZŠMŠ HU | 843 700 | 57 088 | 900 788 |
| **\*1** |  | **1-bežný rozpočet** | **3 020 439** | **209 412** | **3 229 851** |
| **2** |  | **2-kapitálový rozpočet** |  |  |  |
|  | 700 | Kapitálové výdavky | 79 400 | 35 901 | 115 301 |
| **\*2** |  | **2-kapitálový rozpočet** | **79 400** | **35 901** | **115 301** |
| **3** |  | **3-finančné operácie** |  |  | 0 |
|  | 800 | Výdavky z transakcií s finančnými aktívami a finančnými pasívami | 81 045 | 0 | 81 045 |
| **\*3** |  | **3-finančné operácie** | **81 045** | **0** | **81 045** |
| **Výdavky spolu** | | | **3 180 884** | **245 313** | **3 426 197** |

Ing. T. Gyarmati dal hlasovať za navrhované uznesenie č. 5/2024.

Uznesenie č. 175/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Na základe pripomienky p. riaditeľa ZŠ s MŠ Józsefa Kossányiho s vyučovacím jazykom maďarským finančná komisia navrhol navýšiť finančné prostriedky vo výške 5.373,00 €. Základná škola v decembri 2023 prijala na bankový účet od obce finančné prostriedky vo výške 6.839,20 € (mesačné príspevky platené zákonným zástupcom za ŠKD 3.996,00 €, za MŠ 2.292,00 € a poplatky za prenájom telocvične 551,20 €). Vzhľadom na to, že uveené finančné prostriedky boli poukázané na účet školy až v decembri roku 2023, škola nemala možnosť tieto prostriedky efektívne využiť. Finančné prostriedky vo výške 5.373,00 € škola poukázala na bankový účet obce k 31.12.2023, aby v januári 2024 mala dostatočné finančné prostriedky na zvýšené výdavky (vyúčtovanie energií za rok 2023, januárové platy zamestnancov z projektu), ktoré by sa z dotácií na MŠ a ŠKD za mesiac január 2024 nedali vykryť.

Ing. T. Horváthová – vyúčtovacie faktúry za energie jednotlivých odberných miest boli na požiadanie obecného úradu vydokladované, taktiež vyúčtovacie faktúry za plyn, vodu a kanalizáciu.

Ing. T. Gyarmati – finančné prostriedky na výdavky mesiaca január a február boli poslané skôr, príspevok od rodičov na vzdelávanie bude podľa dohody poslany na účet školy ku koncu školškého roka, a ostatná časť v decembri; a existuje aj dohoda so školami, aby predložili štvrťročne zúčtovanie čerpania rozpočtu s cieľom lepšie predchádzať tomuto problému.

Ing. Zuzana Kovácsová – ZŠ s MŠ s vyučovacím jazykom slovenským nemá podobné problémy?

Zs. Hajabács – ZŠ s MŠ s vyučovacím jazykom maďarským prefakturuje im, refunduje.

Ing. T. Gyarmati sa spýtal, či má niekto otázky/pripomienky.

Ing. T. Gyarmati prečítal navrhované uznesenie č. 6/2024.

**Obecné zastupiteľstvo vo Svätom Petre**

**schvaľuje**

zmeny rozpočtu v príjmovej a výdavkovej časti rozpočtu obce na rok 2024 v celkovej výške 5 373,00 €

| **Druh** | **Trieda EK** | **Názov** | **Rozpočet po  zmene rozpočtovým opatrením OZ1/2024** | **Navrhovaná zmena rozpočtu** | **Rozpočet po  zmene rozpočtovým opatrením OZ2/2024** |
| --- | --- | --- | --- | --- | --- |
| **Príjmy** | | | | | |
| **1** |  | **1-bežný rozpočet** |  |  |  |
|  | 100 | Daňové príjmy | 1 366 565 | 0 | 1 366 565 |
|  | 200 | Nedaňové príjmy | 269 917 | 5 373 | 275 290 |
|  | 300 | Granty a transfery | 1 658 656 | 0 | 1 658 656 |
| **\*1** |  | **1-bežný rozpočet** | **3 295 138** | **5 373** | **3 300 511** |
| **2** |  | **2-kapitálový rozpočet** |  |  |  |
|  | 200 | Nedaňové príjmy | 35 328 | 0 | 35 328 |
|  | 300 | Granty a transfery | 41 900 | 0 | 41 900 |
| **\*2** |  | **2-kapitálový rozpočet** | **77 228** | **0** | **77 228** |
| **3** |  | **3-finančné operácie** |  |  |  |
|  | 400 | Príjmy z transakcií s finančnými aktívami a finančnými pasívami | 53 831 | 0 | 53 831 |
| **\*3** |  | **3-finančné operácie** | **53 831** | **0** | **53 831** |
| **Príjmy spolu** | | | **3 426 197** | **5 373** | **3 431 570** |
| **Výdaje** | | | | | |
| **1** |  | **1-bežný rozpočet** |  |  |  |
|  | 600 | Bežné výdavky | 1 560 755 | 0 | 1 560 755 |
|  | 600 | Bežné výdavky ZŠMŠ SK | 768 308 | 0 | 768 308 |
|  | 600 | Bežné výdavky ZŠMŠ HU | 900 788 | 5 373 | 906 161 |
| **\*1** |  | **1-bežný rozpočet** | **3 229 851** | **5 373** | **3 235 224** |
| **2** |  | **2-kapitálový rozpočet** |  |  |  |
|  | 700 | Kapitálové výdavky | 115 301 | 0 | 115 301 |
| **\*2** |  | **2-kapitálový rozpočet** | **115 301** | **0** | **115 301** |
| **3** |  | **3-finančné operácie** | **0** |  | 0 |
|  | 800 | Výdavky z transakcií s finančnými aktívami a finančnými pasívami | 81 045 | 0 | 81 045 |
| **\*3** |  | **3-finančné operácie** | **81 045** | **0** | **81 045** |
| **Výdavky spolu** | | | **3 426 197** | **5 373** | **3 431 570** |

Ing. T. Gyarmati dal hlasovať za navrhované uznesenie č. 6/2024.

Uznesenie č. 176/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Horváthová – návrh na zmenu rozpočtu obce týkajúci sa dotácií pre miestne organizácie pre cirkvi nebol konkretizovaný, nakoľko komisiami ešte nebol prerokovaný.

1. **Program hospodárskeho rozvoja a sociálneho rozvoja strategicko – plánovacieho regiónu Komárno do roku 2030**

Ing. T. Gyarmati – vláda plánuje rozdeliť finančné prostriedky pre samosprávy dvoma spôsobmi; jedným z nich je, že ministerstvá vyhlásia výzvy na podávanie projektov, ktoré boli aj doteraz a druhým je, že je možnosť paralelne podať žiadosti aj Nitrianskemu samosprávnemu kraju o poskytnutie dotácie na podporu rozvoja samospráv. Dokumentácia “Program hospodárskeho rozvoja a sociálneho rozvoja strategicko – plánovacieho region Komárno do roku 2030” vypracovaná, ktorá analyzuje činnosť okresu. Každá obec/každé mesto v rámci okresu musí mať vypracovaný akčný plán, podľa ktorého sa riadia. Všetky žiadosti v budúcnosti musia byť v súlade s akčným plánom. Akčný plán v dokumente je neúplný, ale je možnosť ho neskôr doplniť, príp. zmeniť.

Ing. T. Gyarmati sa spýtal, či má niekto otázky/pripomienky.

Ing. T. Gyarmati prečítal navrhované uznesenie č. 8/2024.

**Obecné zastupiteľstvo vo Svätom Petre**

**A/ schvaľuje**

Program hospodárskeho rozvoja a sociálneho rozvoja strategicko – plánovacieho regiónu Komárno do roku 2030

**B/ žiada**

starostu obce zverejniť dokument „Program hospodárskeho rozvoja a sociálneho rozvoja strategicko – plánovacieho regiónu Komárno do roku 2030“na úradnej tabuli a na webovom sídle obce Svätý Peter

Ing. T. Gyarmati dal hlasovať za navrhované uznesenie č. 8/2024.

Uznesenie č. 177/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Informácie zo zasadnutí jednotlivých komisií**

**Komisia výstavby, územného rozvoja obce a životného prostredia**

Ing. Z. Kovácsová informovala prítomných o jednotlivých bodoch komisie.

Ing. T. Gyarmati prečítal navrhované uznesenie č. 10/2024.

**Obecné zastupiteľstvo vo Svätom Petre**

**schvaľuje**

aby menovaní:

Veronika Hegedűsová, Robotnícka 30, Dulovce

Sebastián Slezák, Dulovská cesta 165/14, Svätý Peter

Džamila Kocsisová, Budovateľská 915/2, Svätý Peter

Eva Tóthová, Široká 1231/48F, Svätý Peter

Eleonóra Janeba, Česká 2/23, Komárno

Eva Levanská, Malá 511/25, Svätý Peter

boli vedení v evidencii žiadostí o pridelenie obecných nájomných bytov do konca roka 2024

Ing. T. Gyarmati dal hlasovať za navrhované uznesenie č. 10/2024.

Uznesenie č. 178/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Gyarmati prečítal navrhované uznesenie č. 11/2024.

**Obecné zastupiteľstvo vo Svätom Petre**

**berie na vedomie**

výpoveď zmluvy o nájme obecného bytu na adrese Ulica J. Kossányiho 1263/7, Svätý Peter zo dňa 15.01.2024 nájomcom **Tímea Tóthová, Ulica. J. Kossányiho 1263/7, Svätý Peter** ku dňu 30.04.2024

Ing. T. Gyarmati dal hlasovať za navrhované uznesenie č. 11/2024.

Uznesenie č. 179/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Gyarmati prečítal navrhované uznesenie č. 12/2024

**Obecné zastupiteľstvo vo Svätom Petre**

**súhlasí**

s preobsadením nájomného obecného bytu na adrese Ulica J. Kossányiho 1263/7, Svätý Peter nájomcom **Eva Tóthová, Široká 1231/48F, Svätý Peter** od 01.05.2024

Ing. T. Gyarmati dal hlasovať za navrhované uznesenie č. 12/2024.

Uznesenie č. 180/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Gyarmati prečítal navrhované uznesenie č. 13/2024.

**Obecné zastupiteľstvo vo Svätom Petre**

**schvaľuje**

aby menovaní:

MUDr. Noémi Sáhová, Nová 1089/7, Svätý Peter

Barnabás Csintalan, Hlavná 329/65, Svätý Peter a Amanda Györgyová, Marcelovská 383/11, Svätý Peter

Sedrik Dibúz, Nová 1099/20, Svätý Peter

boli vedení v evidencii žiadostí o odkúpenie stavebného pozemku za účelom výstavby rodinného domu

Ing. T. Gyarmati dal hlasovať za navrhované uznesenie č. 13/2024.

Uznesenie č. 181/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Gyarmati prečítal navrhované uznesenie č. 14/2024.

**Obecné zastupiteľstvo vo Svätom Petre**

**schvaľuje**

v súlade s ustanoveniami § 11, ods. 4, písm. a) zákona č. 369/1990 Zb. o obecnom zriadení v znení neskorších predpisov zrušenie predkupného práva pre Mgr. Denisa Bartal, nar. 08.08.1988, trvale bytom Mudroňovská 269/12, Dulovce a manžel Tomáš Bartal, nar. 24.04.1985, trvale bytom Šoltésovej 16, Nové Zámky zapísaného na LV č. 4203 , k.ú. Svätý Peter pod V – 839/14 z 4.4.2014 v prospech Obce Svätý Peter, Hlavná 2, Svätý Peter, IČO: 00306436 na pozemok parc. reg. „C“ č. 2071/108 orná pôda vo výmere 1000 m2.

Poplatky spojené s návrhom Zmluvy o zrušení predkupného práva na vklad do katastra nehnuteľností hradia povinní z predkupného práva.

Ing. T. Gyarmati dal hlasovať za navrhované uznesenie č. 14/2024.

Uznesenie č. 182/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

**Poľnohospodárska komisia**

Zs. Hajabács informoval prítomných o jednotlivých bodoch komisie.

P. Miholics ponúkol na predaj obci pozemok v lokalite “Vásárhelyi”; je v záujme obce tieto pozemky odkúpiť; ponuka za reálnu a priaznivú cenu. Treba osloviť aj ostatných majiteľov predmetných pozemkov.

Ing. T. Horváthová – pripomienkovala, že výdavky súvisiace s nákupom týchto pozemkov (cena pozemku a znalecké posudky) nie sú naplánované v rozpočte. Navrhovala, aby do návrhu rozpočtu na rok 2024 tieto výdavky boli zapracované z rezervného fondu.

Ing. T. Gyarmati dal hlasovať za navrhované uznesenie.

**Obecné zastupiteľstvo vo Svätom Petre**

**schvaľuje**

zmeny rozpočtu v príjmovej a výdavkovej časti rozpočtu obce na rok 2024 v celkovej výške

6 000,00 €; účel využitia: nákup pozemkov v lokalite “Vásárhelyi”

| **Druh** | **Trieda EK** | **Názov** | **Rozpočet po  zmene rozpočtovým opatrením OZ2/2024** | **Navrhovaná zmena rozpočtu** | **Rozpočet po  zmene rozpočtovým opatrením OZ3/2024** |
| --- | --- | --- | --- | --- | --- |
| **Príjmy** | | | | | |
| **1** |  | **1-bežný rozpočet** |  |  |  |
|  | 100 | Daňové príjmy | 1 366 565 | 0 | 1 366 565 |
|  | 200 | Nedaňové príjmy | 275 290 | 0 | 275 290 |
|  | 300 | Granty a transfery | 1 658 656 | 0 | 1 658 656 |
| **\*1** |  | **1-bežný rozpočet** | **3 300 511** | **0** | **3 300 511** |
| **2** |  | **2-kapitálový rozpočet** |  |  |  |
|  | 200 | Nedaňové príjmy | 35 328 | 0 | 35 328 |
|  | 300 | Granty a transfery | 41 900 | 0 | 41 900 |
| **\*2** |  | **2-kapitálový rozpočet** | **77 228** | **0** | **77 228** |
| **3** |  | **3-finančné operácie** |  |  |  |
|  | 400 | Príjmy z transakcií s finančnými aktívami a finančnými pasívami | 53 831 | 6 000 | 59 831 |
| **\*3** |  | **3-finančné operácie** | **53 831** | **6 000** | **59 831** |
| **Príjmy spolu** | | | **3 431 570** | **6 000** | **3 437 570** |
| **Výdaje** | | | | | |
| **1** |  | **1-bežný rozpočet** |  |  |  |
|  | 600 | Bežné výdavky | 1 560 755 | 0 | 1 560 755 |
|  | 600 | Bežné výdavky ZŠMŠ SK | 768 308 | 0 | 768 308 |
|  | 600 | Bežné výdavky ZŠMŠ HU | 906 161 | 0 | 906 161 |
| **\*1** |  | **1-bežný rozpočet** | **3 235 224** | **0** | **3 235 224** |
| **2** |  | **2-kapitálový rozpočet** |  |  |  |
|  | 700 | Kapitálové výdavky | 115 301 | 6 000 | 121 301 |
| **\*2** |  | **2-kapitálový rozpočet** | **115 301** | **6 000** | **121 301** |
| **3** |  | **3-finančné operácie** | **0** |  | 0 |
|  | 800 | Výdavky z transakcií s finančnými aktívami a finančnými pasívami | 81 045 | 0 | 81 045 |
| **\*3** |  | **3-finančné operácie** | **81 045** | **0** | **81 045** |
| **Výdavky spolu** | | | **3 431 570** | **6 000** | **3 437 570** |

Ing. T. Gyarmati dal hlasovať za navrhované uznesenie.

Uznesenie č. 183/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

**Komisia kultúry a cestovného ruchu**

A. Csíkel informovala prítomných o jednotlivých bodoch komisie.

Ing. T. Gyarmati prečítal navrhované uznesenie č. 9/2024.

**Obecné zastupiteľstvo vo Svätom Petre**

**A/ schvaľuje**

zápis udalostí v obci v kronike za rok 2023, zapísané kronikárkou, Gabrielou Szabóovou

**B/ schvaľuje**

vyplatenie odmeny za zápis udalostí v obci v kronike za rok 2023 vo výške 250,00 €

Ing. T. Gyarmati dal hlasovať za navrhované uznesenie č. 9/2024.

Uznesenie č. 184/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

Ing. T. Gyarmati - informoval poslancov o predbežnom schválení finančného príspevku z programu Interreg v rámci projektu Medzigeneračná spolupráca v duchu priateľstva. Dňa 01.03.2024 obecný úrad obdržal rozhodnutie o udelení finančného príspevku v sume 19.818,75 € (dotácia z Európskej únie vo výške 15.855,00 €, 12 % dotácia od štátu vo výške 2.378,25 €, 8% samofinancovanie vo výške 1.585,50 €) na čiastočné financovanie obecného dňa, ktoré je naplánované na 12.-13. júla 2024 v spolupráci s partnerskými obcami a občianskymi združeniami z Maďarska.

Bola podaná aj ďalšia žiadosť na financovanie výdavkov obecného dňa, ktorá však nebola schválená.

Keďže požadovaná suma sa výrazne líši od schválenej sumy, vstup na piatkový koncert by bol spoplatnený.

Ing. T. Gyarmati navrhol 5 minútovú prestávku. Poslanci s návrhom súhlasili.

Pokračovanie zasadnutia.

**Komisia na ochranu verejného záujmu a na vybavovanie sťažností**

Ing. R. Téglás Andóová informovala prítomných o jednotlivých bodoch komisie.

**Komisia pre rozpočet a správu obecného majetku a školstva**

Ing. T. Gyarmati informoval prítomných o jednotlivých bodoch komisie.

Ing. T. Gyarmati – navrhol riešiť dotácie pre miestne organizácie a cirkvi na podporu ich činností. Na základe odporúčania finančnej komisie treba stanoviť sumu finančných prostriedkov na prerozdelenie.

T. Hamran – navrhol tú istú sumu, ktorá im bola poskytnutá v roku 2023.

Ing. T. Gyarmati – navrhol sumu 45.000,00 € (z toho dotácia pre Spolok vinárov Sv. Urbana vo Svätom Petre vo výške 2.000,00 € a pre Obecný športový klub vo výške 8.000,00 € už bola schválená).

**Obecné zastupiteľstvo vo Svätom Petre**

**A/ schvaľuje**

výšku položky dotácií z rozpočtu obce 2024 pre miestne organizácie a cirkvi vo výške 45.000,00 €

**B/ žiada**

starostu, aby v spolupráci s obecným úradom vypracovali návrh na zmenu rozpočtu do najbližšieho zasadnutia Obecného zastupiteľstva

**C/ schvaľuje**

zvolanie najbližšieho zasadnutia Obecného zastupiteľstva do 15. mája 2024

Ing. T. Gyarmati dal hlasovať za navrhované uznesenie.

Uznesenie č. 185/2024

Hlasovanie:

|  |  |  |
| --- | --- | --- |
| Za: | 8 | Adriana Csíkel, Ing. Tihamér Gyarmati, Zsolt Hajabács, Ladislav Kelko, Viktor Lábsky, Ing. Zuzana Kovácsová, MUDr. Attila Pecena, Ing. Renáta Téglás Andóová |
| Proti: | 0 |  |
| Zdržal sa: | 0 |  |
| Neprítomný: | 1 | Ing. Ján Majtán |
| Nehlasovali: | 0 |  |

1. **Interpelácie**

Neboli.

1. **Aktuálne otázky a diskusia**

Zs. Hajabács informoval prítomných o zasadnutí správnej rady Domova sociálnych služieb “Dúha”, ktoré sa uskutočnilo dňa 27.03.2024. Zaoberali sa problematikou vlhnutia stien; správna rada navrhuje obhliadku a zistiť výšku výdavkov na opravu.

Ing. T. Gyarmati – konštatoval, že spolupráca s vedením Domova sociálnych služieb “Dúha” funguje veľmi dobre; informoval poslancov o hospodárení Domova sociálnych služieb “Dúha” k 31.12.2023, s prebytkom vo výške 3.571,56 € (celkové príjmy vo výške 225.710,29 €, celkový výdaj vo výške 222.138,73 €). Rozpočet na rok 2024 bol schválený na zasadnutí Správnej rady (celkové výnosy a náklady sú vo výške 223.491,56 €); dotáciu od obce nežiada.

Ing. T. Gyarmati – ďalej informoval, že v septembri roku 2024 pri príležitosti 20. výročia založenia domova sa organizuje oslava.

Ing. T. Gyarmati – informoval o stretnutí so zástupcami spoločnosti RVS GROUP SLOVAKIA a.s. dňa 28.03.2024; zmluva s novým prevádzkovateľom kanalizačného systému je podpísaná, ale ohľadom upresnenia príloh k zmluve ešte prebiehajú rokovania (prepis odberných miest elektrickej energie na nich).

T. Hamran informoval prítomných o vykonaných prácach v obci od posledného zasadnutia Obecného zastupiteľstva s cieľom zlepšovania kvality životného prostredia v obci (postupná rekonštrukcia obecného rozhlasu, kosenie cintorína, čistenie a úprava cintorína, úprava športového areálu, čistenie krypty, uvedenie verejného vodovodu na cintoríne do prevádzky, deň učiteľov). Ďalej informoval o otvorení pojazdnej pekárne odo dňa 03.04.2024 a o organizovaní 2. Obecného letného tábora počas mesiaca august.

1. **Záver**

Nakoľko všetky body programu boli prejednané, starosta obce poďakoval všetkým prítomným za účasť a ukončil 10. zasadnutie Obecného zastupiteľstva.

**Tibor Hamran Ing. Terézia Horváthová**

**starosta obce**  **prednostka úradu**

Zapísala: Ing. Annamária Hamranová

Vo Svätom Petre, dňa 10.04.2024

**Overovatelia zápisnice:**

Ing. Renáta Téglás Andóová ...........................................................

Viktor Lábsky ……………………………………...